Ο πίνακας **Δρόμος με Κυπαρίσσι και Αστέρι** (ολλανδικά: Cypres bij sterrennacht), που είναι επίσης γνωστός με το όνομα **Επαρχιακός Δρόμος στην Προβηγκία τη Νύχτα**, είναι μια ελαιογραφία του 1890 του Ολλανδού μετα-ιμπρεσιονιστή ζωγράφου Βίνσεντ βαν Γκογκ. Είναι ο τελευταίος πίνακας που έκανε στο Saint-Rémy-de-Provence, στη Γαλλία.
Ο πίνακας είναι μέρος μιας μεγάλης συλλογής έργων του Βαν Γκογκ του Μουσείου *Kröller-Müller Museum*, που βρίσκεται στο Hoge Veluwe National Park στο Οτέρλο στην Ολλανδία.

Δημιουργία και επιρροές
-----------------------

Ο *Δρόμος με Κυπαρίσσι και Αστέρι* ζωγραφίστηκε τον Μάιο του 1890. Σε προηγούμενη επιστολή του προς τον αδελφό του Τεό, ο Βαν Γκογκ έγραψε ότι τα «κυπαρίσσια πάντα υπήρχαν στις σκέψεις [του]» και ότι έβρισκε πως έχουν "όμορφη γραμμή" και αναλογίες, όπως ένας αιγυπτιακός οβελίσκος. Σκόπευε να ζωγραφίσει μια νυχτερινή εκδοχή των δέντρων, από την αρχή την παραμονής του στην Αρλ το 1888.

Η Έρικσον υποστηρίζει πως ο πίνακας είναι επηρεασμένος από την χριστιανική αλληγορία "Η Πορεία του Προσκυνητή" του Τζον Μπάνιαν, που διακρίνεται στα στοιχεία του επιφανή δρόμου και στο κυπαρίσσι. Ο πίνακας είναι ένας από τα πολλά έργα στα οποία ο Βαν Γκογκ χρησιμοποιεί κυπαρίσσια σε περίοπτη θέση και - όπως στο "Δρόμος με Κυπαρίσσι και Αστέρι" - ένα από τα πολλά έργα ζωγραφικής του που απεικονίζουν δέντρα να εκτείνονται πέρα ​​από το πάνω μέρος του καμβά. Μετά την ολοκλήρωση του έργου, τον Ιούνιο του 1890 και ενώ βρισκόταν στο *Auvers-sur-Oise*, ο Βαν Γκογκ έγραψε στον φίλο και συνάδελφό του καλλιτέχνη Πωλ Γκωγκέν ότι το θέμα του πίνακά του ήταν παρόμοιο με εκείνο του έργου του Γκωγκέν "Η αγωνία στον κήπο".

Ο προσανατολισμός των αντικειμένων του νυχτερινού ουρανού μπορεί να έχουν επηρεαστεί από ένα συνδυασμό των ουράνιων σωμάτων στις 20 Απριλίου του 1890, όταν ο Ερμής και η Αφροδίτη ήταν στους 3 βαθμούς διαχωρισμού και μαζί είχαν φωταύγεια συγκρίσιμη με τον Σείριο.

Ανάλυση
-------

Σύμφωνα με την Καθλίν Πάουερς Έρικσον, ο "Δρόμος με Κυπαρίσσι και Αστέρι" αντανακλά πιο έντονα την πεποίθηση του Βαν Γκογκ ότι θα πεθάνει σύντομα από ό, τι ο προγενέστερος πίνακάς του Έναστρη Νύχτα. Σχηματίζει αυτήν την άποψη, συγκρίνοντας το αστέρι στην αριστερή πλευρά του πίνακα, το οποίο είναι μόλις και μετά βίας ορατό, σε σχέση με την αναδυόμενη ημισέληνο στη δεξιά πλευρά. Το κυπαρίσσι στη μέση, που χωρίζει αυτά τα σύμβολα του παλαιού και του νέου, περιγράφεται ως ο «οβελίσκος του θανάτου». Θεωρεί πως το ζεύγος των ταξιδιωτών αποτελεί την ένδειξη της ανάγκης του Βαν Γκογκ για συντροφικότητα.

Η Ναόμι Μάουερ γράφει επίσης ότι ο "Δρόμος με Κυπαρίσσι και Αστέρι" αντανακλά την αίσθηση του ζωγράφου ότι θα πέθαινε σύντομα. Θεωρεί τον πίνακα ως απεικόνιση της ανθρώπινης ζωής ως "το πλαίσιο του άπειρου και της αιωνιότητας", με τους δύο ταξιδιώτες και το ταξίδι τους να κυριαρχείται από το κυπαρίσσι στο κέντρο. Το βραδινό αστέρι και το μισοφέγγαρο και στις δύο πλευρές του δέντρου, θεωρεί η Μάουερ πως περιγράφει την προσθήκη της «κοσμικής προοπτικής στην επίγεια σκηνή» και υπονοεί ένα «αισθανόμενο σύμπαν γεμάτο με αγάπη».

Παραπομπές
----------

Υποσημειώσεις
1. 1 2 3 4 5  Maurer 1998, σελ. 106.
2. 1 2 3 4  Erickson 1998, σελ. 176.
3. ↑  Welsh-Ovcharov 1987, σελ. 55.
4. ↑  Erickson 1998, σελ. 160.
5. ↑  Erickson 1998, σελ. 172.
6. ↑  Boime 2008, σελ. 2.

Βιβλιογραφία

* Boime, Albert (2008). *Revelation of Modernism: Responses to Cultural Crises in Fin-de-Siècle Painting*. Columbia: University of Missouri Press. ISBN 978-0-8262-1780-6.
* Erickson, Kathleen Powers (1998). *At Eternity's Gate : The Spiritual Vision of Vincent Van Gogh*. Grand Rapids: W.B. Eerdmans. ISBN 978-0-8028-3856-8.
* Maurer, Naomi (1998). *The Pursuit of Spiritual Wisdom : The Thought and Art of Vincent van Gogh and Paul Gauguin*. London: Associated University Presses in association with the Minneapolis Institute of Arts. ISBN 978-0-8386-3749-4.
* Welsh-Ovcharov, Bogomila (1987). «Vincent van Gogh, Paul Gauguin, and Albert Aurier: The Perception of Life in Death». Στο: Leith, James. *Symbols in Life and Art: The Royal Society of Canada Symposium in Memory of George Whalley*. Kingston: McGill-Queen's University Press. σελίδες 52–65. ISBN 978-0-7735-0616-9.

* Olson, Donald; Doescher, Russell (October 1988). «Van Gogh, Two Planets, and the Moon». *Sky & Telescope* **76** (4): 406–408.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δρόμος με Κυπαρίσσι και Αστέρι** |

* *Βαν Γκογκ, πίνακες και σχέδια: μια ειδική έκθεση με δανεικά εκθέματα*, μια πλήρως ψηφιοποιημένη έκθεση του καταλόγου του Μητροπολιτικού Μουσείου των Βιβλιοθηκών Τέχνης, που περιέχει υλικό για τον πίνακα (δείτε το ευρετήριο).

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βίνσεντ βαν Γκογκ |
| --- |
|  |
| Γενικά | 
* Βιογραφία
* Υγεία
* Θάνατος
* Κατάλογος έργων
* Μετα-ιμπρεσιονισμός
* Γράμματα του Βίνσεντ βαν Γκογκ
 |
|  |
| Οικογένεια | 
* Τεό βαν Γκογκ
* Ουίλ βαν Γκογκ
* Γιοχάνα βαν Γκογκ
 |
|  |
| Φίλοι | 
* Άνθον βαν Ράπαρντ
* Πωλ Γκασέ
* Πωλ Γκωγκέν
* Εμίλ Μπερνάρντ
* Τζον Πίτερ Ράσελ
* Ευγένιος Μποχ
* Άννα Μποχ
* Αγκοστίνα Σεγκατόρι
 |
|  |
| Σειρές έργων | 
* *Άνθη Αμυγδαλιάς*
* *Ελαιόδεντρα*
* *Ηλιοτρόπια*
 |
|  |
| Πίνακες | 
* *Κορίτσι στα Άσπρα στο Δάσος*
* *Ξαπλωμένη Αγελάδα*
* *Αγροικία ανάμεσα σε Δέντρα*
* *Κάρο με Μαύρο Βόδι*
* *Κάρο με Κόκκινο και Λευκό Βόδι*
* *Νεκρή Φύση με Ψάθινο Καπέλο*
* *Οι Πατατοφάγοι*
* *Κρανίο με αναμμένο τσιγάρο*
* *Πορτρέτο του Μπάρμπα Τανγκί*
* *Γυναίκα που περπατά σε κήπο*
* *Η Αγκοστίνα Σεγκατόρι Καθισμένη στο Καφέ ντυ Ταμπουρέν*
* *Χιονισμένο τοπίο*
* *Νυχτερινό Καφέ*
* *Κίτρινο Σπίτι*
* *Εξώστης καφενείου τη νύχτα*
* *Έναστρη Νύχτα πάνω από τον Ροδανό*
* *Υπνοδωμάτιο στην Αρλ*
* *Πεσμένα Φθινοπωρινά Φύλλα*
* *Ίριδες*
* *Έναστρη Νύχτα*
* **Αυτοπροσωπογραφία* (1889)*
* *Δρόμος με Κυπαρίσσι και Αστέρι*
* *Πορτρέτο του Δρ. Γκασέ*
* *Βάζο με Ροζ Τριαντάφυλλα*
* *Ανθισμένα Κλαδιά Καστανιάς*
* *Θλίψη*
* *Η Εκκλησία στην Ωβέρ*
* *Σιταροχώραφο με Κοράκια*
* *Πράσινα σταροχώραφα με κυπαρίσσια*
* *Η καρέκλα του Βαν Γκογκ*
 |
|  |
| Δημόσιες συλλογές | 
Μουσείο Βαν Γκογκ |

 |